Karl Martell

Karl Martell (skt. 686 – 22 Oktober 741) aropa'aghi pimpinanna militer mènangka Aḍipati bân Pangèran Franka bân Mayordomo, salèrana aropa'aghi pemimpin de Facto è Karajhâ'ân Franka ḍâri taon 718 sampè' ka kapatèyanna.
jmpl|Patung sè èpa'a' ḍâri abad ka-19 Istana Versailles.
Ramana Karl iyâ arèya Pippin II, Èbhuna iyâ arèya bhângsawan bâbinè' sè anyama Alpida, Karl suksès dhâddhi ahli waris ramana mènangka tokoh sè ngobâsaè è ḍâlem politigghâ suku Franka. Salèrana nerrossaghi bân abangun karjâna ramana bân mabâli pusat pamarènta'an è Karajhâ'ân Franka serta aghâbây molana kampanye militer ka'angghuy majhâghâ polè suku Franka mènangka master ḍâri sakabbhina Galia.

 Latar belakang 
Karl Martell iyâ arèya potrana Pippin II bân binèna sè kapèng 2, Alpaida. Salèrana anḍi' tarètan sè anyama Childebrand I, sè pas dhâddhi dux Prancis (sè artèna adipati) è Bourhogne.

È ḍâlem historiografi kona, Karl ènerri' ghâmbhârân mènangka "ana' haram". Hal rèya dhâddhi kabhudhâjâ'ân populer polana poligami èyangghep essa è Frank bâkto jhâman rowa, mèla ḍâri jârèya ta' kèra pas Karl èyangghep mènangka "ana' haram". Bisa kèya jhâ' tapsèran "ana' haram" iyâ arèya angnghebbhân sè asalla ḍâri binèna Pippin sè pertama, (Plectrude) sè ngaterro katoronanna bisa dhâddhi ahli waris kakobâsa'anna Pippin.

 Aperrang ka'angghuy kakobâsa'an 
È bulân Ḍèsèmber 714, Pippin II adhingghâl omor. Sabellunna kapatèyanna, atas parèntana binèna, Plectrude, jârèya nunju' Theudoald, kompoyya ḍâri mendiang potrana Grimaud II mènangka ahli waris sakabbhina karajhâ'ânna. Peristiwa rèya lajhu ètola' moso para bhângsawan polana Theudoald ghun pèra' na'-kana' sè bhuru aomor bâllung taon. Ka'angghuy alanglang Karl aghuna'aghi kerusuhan rèya ka'angghuy kaontonganna dhibi', Plectrude mapenjara jârèya è Cologne, kottha sè paghi' bhâkal dhâddhi ibu kotana. Hal rèya notop kemungkinan bâḍâna pemberontakan atas nyamana è Austrasia, bânnè è Neustria.

 Referensi dan catatan